open-index/open-wikipedia-markdown huggingface dataset:
সাহানা কুমারী

**সাহানা কুমারী নাগরাজ গোব্বারগুম্পি** (জন্ম ৬ই মার্চ ১৯৮২) একজন ভারতীয় ক্রীড়াবিদ যিনি হাই জাম্প ইভেন্টে প্রতিদ্বন্দ্বিতা করেন। তাঁর ১.৯২ মিটারের উচ্চ লম্ফটি বর্তমানে একটি জাতীয় রেকর্ড।

## ব্যক্তিগত জীবন
সাহানা কর্ণাটকের দক্ষিণ কন্নড়ের কোটেকার গ্রামে জন্মগ্রহণ করেন। তিনি সোমেশ্বরের আনন্দাশ্রম উচ্চ বিদ্যালয়ে পড়াশোনা করেছেন। তিনি তাঁর স্কুলের দিনগুলিতে কাবাডি, খো খো এবং হাই জাম্পের মতো বিভিন্ন খেলায় অংশ নিতে শুরু করেছিলেন। সাহানার মতে, তাঁর স্কুলই তাঁকে "খেলাধুলা করতে উৎসাহিত করেছিল"। তিনি ২০০২ সালে ম্যাঙ্গালোরের শ্রী গোকর্ণনাথেশ্বরা কলেজ থেকে স্নাতক হন। তাঁর বড় বোন হর্ষিণীও একজন প্রাক্তন ক্রীড়াবিদ এবং তাঁর ভাই ভলিবল খেলেন। তিনি তাঁর বাবার কাছ থেকেই হাই জাম্প শিখেছিলেন। তাঁর বাবা সেই সময়ে ভারতীয় বিমান বাহিনীতে ছিলেন। সাহানার মা যশোদা তাঁর দুই মেয়েকে -এ ঘুম থেকে ওঠাতেন, এবং তাঁদের প্রশিক্ষণের জন্য পাঠাতেন।

তিনি জাতীয় স্তরের ক্রীড়াবিদ বি জি নাগরাজকে বিবাহ করেছেন এবং তাঁদের একটি কন্যা রয়েছে পবনা নামে। সাহানা দক্ষিণ পশ্চিম রেলওয়ে জোনের একজন সিনিয়র ক্লার্ক।

## ২০১২ গ্রীষ্মকালীন অলিম্পিক
সাহানা ছিলেন শেষ ভারতীয় অ্যাথলিট যিনি লন্ডন গেমসের জন্য যোগ্যতা অর্জন করেছিলেন। তিনি ২০১২ সালের ২৩শে থেকে ২৬শে জুন পর্যন্ত হায়দ্রাবাদের জিএমসি বালাযোগী অ্যাথলেটিক স্টেডিয়ামে অনুষ্ঠিত ৫২তম জাতীয় আন্তঃ-রাষ্ট্রীয় সিনিয়র অ্যাথলেটিকস চ্যাম্পিয়নশিপে বি স্ট্যান্ডার্ড অলিম্পিক যোগ্যতা অর্জন করেন। কেরালার ববি অ্যালোসিয়াসের করা ১.৯১ মি এর আট বছরের পুরনো জাতীয় রেকর্ডটি তিনি ভেঙে দিয়েছেন, ১.৯২ মি লাফিয়ে।

 

সাহানা চেয়েছিলেন তাঁর ইউক্রেনীয় প্রশিক্ষক নিখিল ইভজেনি গেমসে তাঁর সাথে থাকবেন কিন্তু ভারতের জাতীয় অলিম্পিক কমিটি, ইন্ডিয়ান অলিম্পিক অ্যাসোসিয়েশন, শুধুমাত্র পাঁচজন অ্যাথলেটিক প্রশিক্ষকের কোটা অনুমোদন করেছিল। ভারতের অ্যাথলেটিক্স ফেডারেশন যাদের নাম  অনুমোদন করেছিল, তাঁরা হলেন প্রধান জাতীয় অ্যাথলেটিক প্রশিক্ষক বাহাদুর সিং চৌহান এবং আর কে গান্ধী। তিনজন যোগ্য রেসওয়াকার এঁদের নামের সুপারিশ করেছিলেন। এছাড় আর তিনজন যাঁদের নাম অনুমোদিত হয়েছিল তাঁরা হলেন টিন্টু লুকা, বিকাশ গৌড়া এবং কৃষ্ণা পুনিয়ার ব্যক্তিগত প্রশিক্ষকেরা।

সাহানার পক্ষে নিজ খরচে নিজের প্রশিক্ষককে নিয়ে যাওয়া সম্ভব ছিলনা। একটি বেসরকারী সংস্থা, *এক অর প্রয়াস* তাঁর প্রশিক্ষককে লন্ডনে ভ্রমণের জন্য তহবিল দিয়েছিল।

২০১২ সালের ৮ই আগস্ট, সাহানা অলিম্পিক গেমসে মহিলাদের হাই জাম্প প্রতিযোগিতা থেকে বাদ পড়েন, তিনি ১.৮৫ মি লাফাতে পারেন নি।

## তথ্যসূত্র

## বহিঃসংযোগ

*

বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:কর্ণাটকের মল্লক্রীড়াবিদ
বিষয়শ্রেণী:কর্ণাটকের নারী ক্রীড়াবিদ
বিষয়শ্রেণী:২০১৪ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী উচ্চ লম্ফবিদ
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী ক্রীড়াবিদ
নয়না জেমস

**নয়না জেমস** (জন্ম ১৮ই অক্টোবর ১৯৯৫) একজন ভারতীয় ক্রীড়াবিদ, যিনি লং জাম্প ইভেন্টে প্রতিদ্বন্দ্বিতা করেন।

তিনি ২০১৭ এশিয়ান অ্যাথলেটিক্স চ্যাম্পিয়নশিপে - মহিলাদের দীর্ঘ লাফে  একটি ব্রোঞ্জ পদক অর্জন করেছিলেন। তাঁর সতীর্থ, আরেক ভারতীয়, নীনা ভারাকিল রৌপ্য পদক জিতেছিলেন।

## প্রাথমিক জীবন
১৯৯৫ সালের ১৮ই অক্টোবর, ভারতের কেরালা রাজ্যের একটি জেলা কোঝিকোড়ে নয়না জন্মগ্রহণ করেন। তিনি কোঝিকোড়ের সেন্ট জর্জ উচ্চ মাধ্যমিক বিদ্যালয়ের ছাত্রী থাকাকালীন, একজন প্রাক্তন ক্রীড়াবিদ কে এম পিটারের নজরে আসেন। ২০১০ সালে, প্রখ্যাত ক্রীড়াবিদ ময়ূখা জনির প্রাক্তন কোচ জোসে ম্যাথিউ-এর অধীনে প্রশিক্ষণের জন্য নয়না কেরলের থ্যালাসেরিতে স্পোর্টস অথরিটি অফ ইন্ডিয়ার ইনস্টিটিউটে স্থানান্তরিত হন।

## কর্মজীবন
২০১৭ সালে পাতিয়ালায় ২১তম ফেডারেশন কাপ জাতীয় সিনিয়র অ্যাথলেটিক্স চ্যাম্পিয়নশিপে নয়না সোনা জিতেছিলেন, তাঁর এই প্রদর্শনের পরে তিনি খ্যাতির আলোয় এসেছিলেন। নয়না লং জাম্প ইভেন্টে ৬.৫৫ মিটার লাফিয়ে রেকর্ড করেন, যেটি ছিল তাঁর ব্যক্তিগত সেরা। পাতিয়ালায় ২২তম ফেডারেশন কাপে, নয়না লং জাম্প ইভেন্টে আরেকটি সোনা জিতে নিজের জয়ের ধারা অব্যাহত রাখেন।

নয়নার ৬.৫৫ মিটার লাফটি লং জাম্প ইভেন্টের ইতিহাসে শীর্ষ ৫ ভারতীয়ের প্রদর্শনের মধ্যে রয়েছে। ২০১৮ সালে, তিনি কমনওয়েলথ গেমসে মহিলাদের লং জাম্প ইভেন্টে ১২তম স্থান অর্জন করেছিলেন। ২০১৮ সালে এশিয়ান ইনডোর গেমসে, মহিলাদের লং জাম্পে, ৬.০৮ মিটার লাফ দিয়ে নয়না রৌপ্য পদক জিতেছিলেন।
## ব্যক্তিগত জীবন
নয়না বিয়ে করেছেন ক্রিকেটার কেভিন পিটার অস্কারকে। নয়না এক সাক্ষাৎকারে বলেছেন "আমার লক্ষ্য হল জাতীয় রেকর্ড (অঞ্জু ববি জর্জের করা ৬.৮৩ মিটার) ভাঙা এবং শেষ পর্যন্ত ৭ মিটার স্পর্শ করা।" তাঁকে উৎসাহ দিয়ে যাচ্ছেন কেভিন।
## তথ্যসূত্র

## বহিঃসংযোগ

* 

বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:কেরলের নারী ক্রীড়াবিদ
বিষয়শ্রেণী:ভারতীয় নারী দীর্ঘ লম্ফবিদ
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:কেরলের মল্লক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
সুলতান-উন-নিসা বেগম

**সুলতান-উন-নিসা** বেগম (১৫ এপ্রিল ১৫৮৬ - ৫ সেপ্টেম্বর ১৬৪৬) ছিলেন মুঘল সম্রাট জাহাঙ্গীর এবং তার প্রথম স্ত্রী শাহ বেগমের জ্যেষ্ঠ সন্তান এবং প্রথম কন্যা।

## জীবনকাল
সুলতান-উন-নিসা -কে **নিসার বেগম** নামেও সম্বোধিত করা হত। তিনি ১৫৮৬ সালের ২৫ এপ্রিল জন্মগ্রহণ করেন। তার জন্মস্থান ছিল কাশ্মীর। সেইসময় কাশ্মীর মুঘল বাদশা আকবরের অধীনে ছিল, আকবর সম্পর্কে ছিলেন নিসার বেগমের দাদামহাশয়। কথিত আছে যখন বাদশা আকবর তার পরিবারে প্রত্যাবর্তনের উদ্দেশ্যে ফতেপুর সিক্রির দিকে যাত্রা আরম্ভ করেন তখন সুলতান-উন-নিসার জন্ম হয়। তার পিতা ছিলেন আকবরের জ্যেষ্ঠ এবং একমাত্র জীবিত পুত্র ও তার উত্তরাধীকারী যুবরাজ সেলিম। সুলতান-উন-নিসার মাতা ছিলেন শাহ বেগম। শাহ বেগমের আসল নাম ছিল মান বাই। তিনি আমেরের রাজা ভগবন্ত দাসের কন্যা এবং সাহজাদা সেলিমের প্রথম স্ত্রী ছিলেন।

কথিত আছে সুলতান-উন-নিসার জন্ম উপলক্ষে বাদশা আকবর তার মাতা রাজমাতা হামিদা বানু বেগম অর্থাৎ *মরিয়ম মকানির* গৃহে এক বিশাল  ভোজের আয়োজন করেছিলেন এবং সেখানে বহুল উপহার বিনিময় করা হয়েছিল।

তার একমাত্র রক্তসম্পর্কের ভাই ছিলেন হতভাগ্য শাহজাদা খুসরু মির্জা। মুঘল সাম্রাজ্যের চিরাচরিত উত্তারাধীকার কলহের মধ্যে খুসরু মির্জা জড়িয়ে পড়েন এবং ফলস্বরূপ তার সৎ ভাই শাহজাদা খুররামের নির্দেশে তাকে হত্যা করা হয়।
## মৃত্যু
সুলতান-উন-নিসা বেগম বিবাহ না করার সিদ্ধান্ত গ্রহন করেন এবং আজীবন অবিবাহিত থেকে যান। ১৬৪৬ সালের ৫ই সেপ্টেম্বর তারিখে তার জীবন অবসান হয়। বর্তমান উত্তরপ্রদেশের সিকান্দ্রায় তার দাদামহাশয় সম্রাট আকবরকে যেখানে সমাধিস্থ করা হয়েছে, তার কাছেই তাকে কবরস্থ করা হয়।

## তথ্যসূত্র

বিষয়শ্রেণী:১৫৮৬-এ জন্ম
বিষয়শ্রেণী:১৬৪৬-এ মৃত্যু
বিষয়শ্রেণী:মুঘল রাজকুমারী
ভি এস সুরেখা

**ভি এস সুরেখা** () (জন্ম ) একজন ভারতীয় পোল ভল্টার। তিনি ২০১৪ সালে নতুন দিল্লিতে অনুষ্ঠিত ন্যাশনাল ওপেন চ্যাম্পিয়নশিপে ৪.১৫ মিটার উঁচুতে উঠে বর্তমান জাতীয় রেকর্ডটি করেছেন। সুরেখা হলেন প্রথম ভারতীয় মহিলা পোল ভল্টার যিনি ৪.০০ মিটারের ওপর উঠতে পেরেছেন৷

## প্রাথমিক জীবন
সুরেখার জন্ম দক্ষিণাঞ্চলীয় রাজ্য কেরালায়। খেলাধুলার প্রতি তাঁর আগ্রহ শৈশব থেকেই শুরু হয়, তাঁর প্রথম আগ্রহ ছিল দীর্ঘ লম্ফকে নিয়ে। হাই স্কুলের সময় তিনি চেন্নাইয়ের প্রাইম স্পোর্টস একাডেমির কোচ নাগরাজের অধীনে পোল ভল্টের অনুশীলন শুরু করেন এবং প্রাক্তন পোল ভল্টার মানিক রাজের প্রযুক্তিগত সহায়তায় তিনি জাতীয় স্তরের জন্য প্রশিক্ষণ নিতে সক্ষম হন।

## কর্মজীবন
২০০৩ সালের ২৮শে সেপ্টেম্বর তারিখে বেঙ্গালুরুতে ৪৩তম ওপেন ন্যাশনাল অ্যাথলেটিক চ্যাম্পিয়নশিপে তিনি তাঁর প্রথম জাতীয় রেকর্ড গড়েন ৩.৫১ মিটার ওপরে উঠে। তিনি ২০১৪ সালের নভেম্বর মাসে নতুন দিল্লিতে জাতীয় ওপেন চ্যাম্পিয়নশিপে ৪.১৫ মিটার উচ্চে উঠে নিজের রেকর্ডটি উন্নত করেছিলেন।

তিনি ২০০৬ সালে দোহা এশিয়ান গেমস এবং ২০০৯ সালের নভেম্বর মাসে এশিয়ান চ্যাম্পিয়নশিপ গুয়াংজুতে ভারতের প্রতিনিধিত্ব করেছেন। ক্রীড়াবিদদের প্রদর্শনের একটি সারাংশ সারণী ১য়ে দেওয়া হয়েছে।

## ব্যক্তিগত জীবন
তিনি ট্রিপল জাম্পার এবং ভারতীয় জাতীয় রেকর্ডধারী রঞ্জিত মাহেশ্বরীর সাথে বিবাহ বন্ধনে আবদ্ধ হন। তাঁদের দুই কন্যা রয়েছে, জিয়া এবং স্পর্শ। তিনি ২০১৪ সালে যখন ৪.১৫ মিটারের জাতীয় রেকর্ড গড়েছিলেন, তখন তিনি একটি চার বছরের কন্যার মা ছিলেন।

তিনি দক্ষিণ রেলওয়ের একজন কর্মচারী।

## তথ্যসূত্র

## বহিঃসংযোগ

*

বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী মল্লক্রীড়াবিদ
বিষয়শ্রেণী:২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:নারী পোল ভল্টার
বিষয়শ্রেণী:মালয়ালী ব্যক্তি
বিষয়শ্রেণী:কেরলের নারী ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:২১শ শতাব্দীর ভারতীয় নারী ক্রীড়াবিদ
দশাবতার মন্দির, দেওগড়

**দশাবতার মন্দির** হল ৬ষ্ঠ শতাব্দীর প্রথম দিকের একটি বিষ্ণু হিন্দু মন্দির। এটি উত্তর-মধ্য ভারতের উত্তরপ্রদেশের বেতোয়া নদী উপত্যকায় ঝাঁসি থেকে ১২৫ কিলোমিটার দূরে দেওগড়ে অবস্থিত। এটি প্রাচীনতম হিন্দু পাথরের মন্দিরগুলির মধ্যে একটি যা আজও টিকে আছে। গুপ্ত যুগে নির্মিত এই দেওগড়ের দশাবতার মন্দিরে অলঙ্কৃত গুপ্ত শৈলীর স্থাপত্য দেখা যায়।

দেওগড়ের মন্দিরটি বিষ্ণুকে উৎসর্গীকৃত। তবে এখানে শিব, পার্বতী, কার্তিকেয়, ব্রহ্মা, ইন্দ্র, নদী দেবী গঙ্গা এবং যমুনার মতো বিভিন্ন দেবদেবীর ছোট ছোট পদচিহ্নের পাশাপাশি একটি প্যানেলে হিন্দু ইতিহাস গ্রন্থ মহাভারতের পঞ্চপাণ্ডবকে দেখানো আছে। মন্দিরটি পাথর ও রাজমিস্ত্রির ইটের তৈরি। মন্দিরের অভ্যন্তরীণ এবং বাইরের দেয়ালে বিষ্ণুর সাথে সম্পর্কিত কিংবদন্তিগুলি ভাস্কর্য করা হয়েছে। এছাড়াও খোদাই করা হয়েছে ধর্মনিরপেক্ষ দৃশ্য এবং প্রেমময় দম্পতিদের প্রণয় এবং ঘনিষ্ঠতার বিভিন্ন পর্যায়ের চিত্র।

আলেকজান্ডার লুবোটস্কির মতে, এই মন্দিরটি হিন্দু ধর্মগ্রন্থ বিষ্ণুধর্মোত্তর পুরাণের তৃতীয় খণ্ড অনুসারে নির্মিত হয়েছিল, যা সর্বতোভদ্র -শৈলীর মন্দিরের নকশা এবং স্থাপত্যের বর্ণনা করে, এইভাবে প্রাচীন ভারতে বিদ্যমান পাঠ্য এবং সম্ভবত মন্দিরের ঐতিহ্যের জন্য একটি ফুল প্রদান করে।

দশাবতার মন্দিরটি স্থানীয়ভাবে **সাগর মার** নামে পরিচিত। যার আক্ষরিক অর্থ "দিঘির উপর মন্দির", এই নামটি সামনের পাথরে কাটা বর্গাকার জলের পুকুরের থেকে এসেছে।

## আরও পড়ুন

* বৃহদীশ্বর মন্দির, তাঞ্জাবুর

## তথ্যসূত্র

## বহিঃসংযোগ

বিষয়শ্রেণী:বিষ্ণু মন্দির
বিষয়শ্রেণী:উত্তরপ্রদেশের হিন্দু মন্দির
বিষয়শ্রেণী:৬ষ্ঠ শতাব্দীর হিন্দু মন্দির
বিষয়শ্রেণী:৬ষ্ঠ শতাব্দীতে ভারতে প্রতিষ্ঠিত
বিষয়শ্রেণী:গুপ্ত কলা
বিষয়শ্রেণী:ললিতপুর জেলার দর্শনীয় স্থান
আফরোজা হক রীনা

**আফরোজা হক** বাংলাদেশের একজন রাজনীতিবিদ, সংসদ সদস্য, নারী অধিকার কর্মী ও জাসদের সভাপতি হাসানুল হক ইনুর সহধর্মিণী। তিনি জাসদের সহ-সভাপতির দায়িত্বও পালন করছেন। ২০২২ সালের ১১ ডিসেম্বর বিএনপির সংসদ সদস্যরা একাদশ জাতীয় সংসদ থেকে পদত্যাগ করায় ৫০ নং সংরক্ষিত আসনটি শূন্য হয়। পরবর্তীতে তিনি এখানে মনোনয়নপত্র দাখিল করে বিনা প্রতিদ্বন্দ্বিতায় নির্বাচিত হন।
## ব্যক্তিগত জীবন
আফরোজা ১৯৫১ সালের ৫ অক্টোবর ঢাকার নবাবগঞ্জে জন্মগ্রহণ করেন। ১৯৭৫ সালে তিনি রাজনীতিবিদ হাসানুল হক ইনুকে বিয়ে করেন।

## রাজনৈতিক জীবন
আফরোজা হক ইডেন কলেজে পড়ার সময় পূর্ব পাকিস্তান ছাত্রলীগের সঙ্গে যুক্ত ছিলেন। ১৯৬৯ সালে ছাত্রী সংসদ নির্বাচনে সমাজ সেবা সম্পাদক পদে নির্বাচিত হয়েছিলেন। ১৯৯৮ সালে প্রথমবারের মতো জাসদের কাউন্সিল সদস্য হন। তিনি ইনুর নেতৃত্বাধীন জাসদের স্থায়ী কমিটির সদস্য। এছাড়াও তিনি জাতীয় নারী জোটের কেন্দ্রীয় আহ্বায়কের দায়িত্ব পালন করছেন।

তিনি ৬ মার্চ ২০২৩ -এ জাতীয় সংসদের সংরক্ষিত মহিলা আসনে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:১৯৫১-এ জন্ম
বিষয়শ্রেণী:ঢাকা জেলার ব্যক্তি
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
২০২২–২৩ নেদারল্যান্ডস পুরুষ ক্রিকেট দলের জিম্বাবুয়ে সফর

নেদারল্যান্ডস পুরুষ ক্রিকেট দল ২০২৩ সালের মার্চ মাসে তিনটি একদিনের আন্তর্জাতিক (ওডিআই) ম্যাচ খেলার জন্য জিম্বাবুয়ে সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। সিরিজের সব ম্যাচ হারারে স্পোর্টস ক্লাব মাঠে অনুষ্ঠিত হয়। উভয় দলের জন্য সিরিজটি ২০২৩ আইসিসি পুরুষ ক্রিকেট বিশ্বকাপ বাছাইপর্ব টুর্নামেন্টের প্রস্তুতি হিসেবে গণ্য হয়।

সিরিজটি প্রাথমিকভাবে ২০২০ সালের সেপ্টেম্বর মাসে অনুষ্ঠিত হওয়ার কথা ছিল, কিন্তু কোভিড-১৯ মহামারির কারণে ২০২০ সালের আগস্ট মাসে সিরিজটি স্থগিত করা হয়।

সিরিজে জিম্বাবুয়ে ২–১ ব্যবধানে জয়লাভ করে।

## দলীয় সদস্য

চোটের কারণে সিরিজ শুরুর আগে বাস ডে লেডা নেদারল্যান্ডস দল থেকে ছিটকে যান। তাঁর পরিবর্তে আর্যন দত্তকে নেদারল্যান্ডস দলে যোগ করা হয়।

## প্রস্তুতিমূলক ম্যাচ

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২৩-এ জিম্বাবুয়ের ক্রিকেট
বিষয়শ্রেণী:২০২৩-এ ওলন্দাজ ক্রিকেট
বিষয়শ্রেণী:জিম্বাবুয়েতে আন্তর্জাতিক ক্রিকেট সফর
বিষয়শ্রেণী:নেদারল্যান্ডস ক্রিকেট দলের বিদেশ সফর
বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
ট্রিটিয়াম

**ট্রিটিয়াম** (সংক্ষেপে ³H) হলো হাইড্রোজেনের একটি আইসোটোপ, যার নিউক্লিয়াসে দুটি নিউট্রন এবং একটি প্রোটন রয়েছে। মহাজাগতিক রশ্মি যখন নাইট্রোজেন অণুতে আঘাত করে তখন উপরের বায়ুমণ্ডলে ট্রিটিয়াম প্রাকৃতিকভাবে উৎপন্ন হয় 

ট্রিটিয়াম বায়োমেডিকাল এবং একাডেমিক গবেষণায় ট্রেসার হিসাবে ব্যবহৃত হয়। কিছু দেশ থার্মোনিউক্লিয়ার অস্ত্রের জ্বালানি হিসেবে ট্রিটিয়াম ব্যবহার করে, যদিও পারমাণবিক অপ্রসারণের জন্য এটি অনুমোদিত।

বিষয়শ্রেণী:নিউক্লিয়ার ফিউশন জ্বালানি
বিষয়শ্রেণী:রেডিও আইসোটোপ জ্বালানি
বিষয়শ্রেণী:হাইড্রোজেন আইসোটোপ
মাওরি জাতি

**মাওরি জাতি হলো** নিউজিল্যান্ড ভূখণ্ডের আদিবাসী একটি পলিনেশীয় জাতি।  মাওরিদের পূর্বপুরুষেরা পূর্ব পলিনেশিয়ায় বসতি স্থাপনকারীদের থেকে উদ্ভূত হয়েছিল, যারা প্রায় ১৩২০ থেকে ১৩৫০ সালের মধ্যে বিভিন্ন যাত্রায় নিউজিল্যান্ডে আসেন।  বিচ্ছিন্নভাবে কয়েক শতাব্দী যাবত এই বসতি স্থাপনকারীরা একটি স্বতন্ত্র সংস্কৃতি গড়ে তুলেছিল, যার ভাষা, পৌরাণিক , কারুশিল্প অন্যান্য পূর্ব পলিনেশীয় সংস্কৃতিধারা থেকে স্বাধীনভাবে বিকশিত হয়েছিল। কিছু প্রারম্ভিক মাওরি চাথাম দ্বীপপুঞ্জে চলে যায়, যেখানে তাদের বংশধররা নিউজিল্যান্ডের অন্যান্য পলিনেশীয় আদিবাসী জাতি গোষ্ঠীতে পরিণত হয়। 

মাওরি এবং ইউরোপীয়দের মধ্যে প্রাথমিক যোগাযোগ ১৮ শতকে শুরু হয়েছিল, যা লাভজনক বাণিজ্য থেকে প্রাণঘাতী সহিংসতা পর্যন্ত বিস্তৃত ছিল। মাওরিরা তখন সক্রিয়ভাবে নতুনদের কাছ থেকে অনেক প্রযুক্তি গ্রহণ করে। ১৮৪০ সালে ওয়েতাঙ্গির চুক্তি স্বাক্ষরের মাধ্যমে দুটি সংস্কৃতি একটি প্রজন্মের জন্য সহাবস্থান করতে শুরু করে। মাওরিদের থেকে বিতর্কিত জমি ক্রয় নিয়ে উভয়ের মাঝে ক্রমবর্ধমান উত্তেজনা ১৮৬০ এর দশকে সংঘর্ষের দিকে নিয়ে যায় এবং পরবর্তীতে তাদের জমি বাজেয়াপ্ত হয়। ১৮৭৭ সালে চুক্তিটিকে আইনী বাতিল ঘোষণা করার পর মাওরিরা পশ্চিমা সংস্কৃতির অনেক দিককে আত্তীকরণ করতে বাধ্য হয়েছিল। সামাজিক উত্থান ও প্রবর্তিত রোগের মহামারি মাওরি জনসংখ্যার উপর একটি বিধ্বংসী ধাক্কা দেয়। এতে তাদের সংখ্যা নাটকীয়ভাবে হ্রাস পায়। কিন্তু বিশ শতকের শরুতে তারা সে সংখ্যা পুনরুদ্ধার করতে শুরু করে। ২০২২ সালের জুনে নিউজিল্যান্ডের মোট মাওরি জনসংখ্যা ৮৯২,২০০, মোট জনসংখ্যার ১৭.২% হিসাব করা হয়। 

ইউরোপীয়দের পরে মাওরিরা নিউজিল্যান্ডের দ্বিতীয় বৃহত্তম জাতিগোষ্ঠী। এছাড়াও অস্ট্রেলিয়ায় ১৮০,০০০ এর বেশি মাওরি বাস করে। মাওরিরা নিউজিল্যান্ডের সংস্কৃতি, মিডিয়া, রাজনীতি ও খেলাধুলাসহ সমাজের সকল ক্ষেত্রে সক্রিয়।

## তথ্যসূত্র

বিষয়শ্রেণী:নিউজিল্যান্ডের জাতিগোষ্ঠী
জ্যোতি ইয়ারাজি

**জ্যোতি ইয়ারাজি** (জন্ম ২৮শে আগস্ট ১৯৯৯) হলেন একজন ভারতীয় ট্র্যাক এবং ফিল্ড অ্যাথলিট। তিনি ১০০ মিটার হার্ডলস দৌড়ে (বাধা দৌড়) বিশেষজ্ঞ। ২০২২ সালের ১০ই মে তিনি ১৩.২৩ সেকেন্ড সময় নিয়ে ১০০ মিটার হার্ডলস দৌড়ে অনুরাধা বিসওয়ালের করা দীর্ঘস্থায়ী রেকর্ডটি ভেঙে দিয়ে নতুন ভারতীয় জাতীয় রেকর্ড গড়েন। অনুরাধার রেকর্ডটি ছিল ১৩.৩৮ সেকেন্ডের। এরপর থেকে তিনি একাধিকবার রেকর্ড ভেঙেছেন।
## প্রাথমিক জীবন
জ্যোতি ইয়ারাজি ১৯৯৯ সালের ২৮শে আগস্ট, অন্ধ্রপ্রদেশ রাজ্যের বিশাখাপত্তনমে (ভাইজাগ) জন্মগ্রহণ করেন। অনেক প্রাক্তন এবং সমসাময়িক ভারতীয় ক্রীড়াবিদদের মতোই তিনিও সীমিত সামর্থে বড় হয়েছেন। তাঁর বাবা, সূর্যনারায়ণ ছিলেন একজন ব্যক্তিগত নিরাপত্তা রক্ষী এবং তাঁর মা কুমারী ছিলেন একজন গৃহকর্মী, তিনি শহরের একটি হাসপাতালে ঝাড়ুদার হিসাবে আংশিক সময়ের জন্য কাজ করেছেন। জ্যোতি ভাইজাগের পোর্ট হাই স্কুলে পড়াশোনা করেছেন। তাঁর শারীরিক শিক্ষার শিক্ষক অনুভব করেছিলেন যে তাঁর উচ্চতা ভালো থাকায় তিনি হার্ডলার হিসেবে ভালো দৌড়োবেন। এরপর তাঁকে আর পিছনে ফিরে তাকাতে হয়নি।
## খেলোয়াড় জীবন
তিনি ২০২২ কমনওয়েলথ গেমসে অংশ নিয়ে ১০০ মিটার হার্ডলসে ভারতের প্রতিনিধিত্ব করেছিলেন। এছাড়াও তিনি ভারতীয় মহিলাদের ৪ X ১০০ মিটার রিলে দলের একজন ছিলেন। এই দলটি ফাইনালে ৫ম স্থানে দৌড় শেষ করেছিল।

২০২২ সালে ভারতের জাতীয় গেমসে, তিনি ১০০ মিটার সাধারণ দৌড় এবং ১০০ মিটার হার্ডলস দৌড় উভয় ক্ষেত্রেই সোনা জিতেছিলেন।

২০২২ সালের ১৭ই অক্টোবর তারিখে, তিনি প্রথম ভারতীয় মহিলা হার্ডলার হিসেবে ১০০ মিটার দূরত্ব ১৩ সেকেন্ডের নিচে সময় করেন - এটি তাঁকে সেই বছরের মহিলাদের ১০০ মিটার হার্ডলসে দ্বিতীয় সেরা এশীয় এবং সব সময়ের জন্য ১১তম সেরা এশীয় করেছে৷

২০২২ সালে ইন্ডিয়ান ওপেন ন্যাশনালসে, তিনি মহিলাদের মধ্যে সেরা ক্রীড়াবিদ নির্বাচিত হন।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:অন্ধ্রপ্রদেশের মল্লক্রীড়াবিদ
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:অন্ধ্রপ্রদেশের নারী ক্রীড়াবিদ
বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী
বিষয়শ্রেণী:অর্জুন পুরস্কার প্রাপক
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
বিষয়শ্রেণী:২০২২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০২৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২১শ শতাব্দীর ভারতীয় নারী ক্রীড়াবিদ
তানভীর মুহাম্মদ ত্বকী হত্যাকাণ্ড

**তানভীর মুহাম্মদ ত্বকী হত্যাকাণ্ড** ২০১৩ সালের ৬ মার্চ বাংলাদেশের নারায়ণগঞ্জে সংঘটিত একটি বহুল আলোচিত হত্যাকাণ্ড।

## প্রেক্ষাপট
২০১৩ সালের ৬ মার্চ নারায়ণগঞ্জের সুধীজন পাঠাগারে প্রতিদিনের মতো সেদিনও যাচ্ছিল তানভীর মুহাম্মদ ত্বকী। ধারণা করা হয় অজ্ঞাত সন্ত্রাসী তাকে হত্যা করে ভাসিয়ে দেয় শীতলক্ষ্যা নদীতে।
## প্রতিক্রিয়া
ত্বকী হত্যার পর প্রবল আন্দোলন হয় সারাদেশে।  আন্দোলনের চাপে সরকারী তদন্তকারী সংস্থা দ্রুত তদন্তে নামে।

## তদন্ত
খুনের এক বছরের মাথায় ২০১৪ সালে ত্বকী হত্যা মামলার তদন্তকারী সংস্থা হত্যার বিষয়ে বিস্তারিত তদন্ত করে তা সংবাদ সম্মেলনের মাধ্যমে প্রকাশ করে। তবে এ হত্যা তদন্ত এবং অভিযোগপত্র আদালতে পেশ করা হয়নি।
## আরও দেখুন
* নুসরাত জাহান রাফি হত্যাকাণ্ড
* তনু হত্যাকাণ্ড
* মাহমুদা খানম মিতুকে খুন

## তথ্যসূত্র

বিষয়শ্রেণী:বাংলাদেশে গুপ্তহত্যা
বিষয়শ্রেণী:বাংলাদেশের চাঞ্চল্যকর ঘটনা
বিষয়শ্রেণী:২০১৩-এ বাংলাদেশ
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশে অপরাধ
পরমজীত কৌর

**পরমজিৎ কৌর** (জন্ম ২রা এপ্রিল ১৯৭৬, মিরাট, উত্তর প্রদেশে) ভারতের রাজস্থানে স্থায়ীভাবে বসবাসকারী একজন আন্তর্জাতিক ক্রীড়াবিদ। তিনি ইন্দোনেশিয়ার জাকার্তায় অনুষ্ঠিত ২০০০ এশিয়ান অ্যাথলেটিকস চ্যাম্পিয়নশিপে মহিলাদের ৪X৪০০ মিটার রিলেতে স্বর্ণপদক জিতেছিলেন। তিনি সিডনির ২০০০ গ্রীষ্মকালীন অলিম্পিকে  মহিলাদের ৪X৪০০০ মিটার রিলে ইভেন্টে ভারতের প্রতিনিধিত্ব করেছিলেন। তিনি রাজস্থানের প্রথম মহিলা ক্রীড়াবিদ যিনি ২০০০ সাল পর্যন্ত অলিম্পিকে ভারতের প্রতিনিধিত্ব করেছেন। তিনি ভারতীয় রাজস্ব পরিষেবা থেকে প্রথম মহিলা অলিম্পিয়ানও।
## প্রাথমিক জীবন
পরমজীত কৌর ১৯৭৬ সালের ২রা এপ্রিল জন্মগ্রহণ করেন, উত্তরপ্রদেশ রাজ্যের মিরাটে।
## খেলোয়াড় জীবন
তাঁর গৌরব এবং গর্বের মুহূর্তটি এসেছিল যখন তিনি কে এম বীণামল, জিন্সি ফিলিপস এবং মঞ্জুলা কুরিয়াকোসের সাথে চেন্নাইতে অনুষ্ঠিত ইন্টার স্টেট সিনিয়র অ্যাথলেটিক্স চ্যাম্পিয়নশিপে মহিলাদের ৪x৪০০ মিটার রিলে ইভেন্টে ১৩ বছরের পুরনো জাতীয় রেকর্ড ভেঙেছিলেন। তাঁরা ২০০০ সালে, দীর্ঘ রিলেতে বিশ্বের ষষ্ঠ দ্রুততম সময়ও করেছিলেন। এই সিকি মাইল দৌড়বীরেরা (প্রতিজন ৪০০ মিটার বা সিকি মাইল) ৩:২৮.১১ সময়ে পুরো দৌড় শেষ করেছিলেন। ১৯৮৭ সালে রোমে ভারতীয় অ্যাথলেটিক্সের সেরা রিলে দল, পিটি ঊষা, শাইনি আব্রাহাম, বন্দনা শানবাগ এবং বন্দনা রাওয়ের তৈরি করা ৩:৩১.৫৫ সময়ের আগের জাতীয় রেকর্ডটি তাঁরা ভেঙে দিয়েছিলেন। তাঁদের সময়টা হিরোশিমায় চীনের তৈরি করা ৩:২৯.১১ সেকেন্ডের এশিয়ান গেমসের রেকর্ডের চেয়েও ভালো ছিল।

তিনি আন্তঃবিশ্ববিদ্যালয় প্রতিযোগিতায় টানা তিন বছর সেরা হওয়া ছাড়াও, তাঁর কর্মজীবনে বিভিন্ন চ্যাম্পিয়নশিপের জন্য "মিটের সেরা ক্রীড়াবিদ" পুরস্কৃত হয়েছেন।

## পুরস্কার ও সম্মাননা

* রাজস্থান সরকার থেকে মহারানা প্রতাপ পুরস্কার (১৯৯৩ - ৯৭)
* উদয়পুরের মহারাজার কাছ থেকে আরাবলি পুরস্কার (১৯৯৩)
* রাজস্থানী ওয়েলফেয়ার অ্যাসোসিয়েশন থেকে নাহার সম্মান পুরস্কার (১৯৯৭)

## অর্জন

## ব্যক্তিগত জীবন
পরমজিৎ কৌর বিয়ে করেছেন বিজয় কুমার চৌধুরীকে, যিনি একজন ক্রীড়া প্রেমিক। যশ ও মানসী নামে তাঁদের দুই সন্তান রয়েছে।

## আরও দেখুন

* রাজস্থান অলিম্পিয়ানদের তালিকা

## তথ্যসূত্র

বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় নারী মাঝারিপাল্লার দৌড়বিদ
বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:উত্তরপ্রদেশের নারী ক্রীড়াবিদ
বিষয়শ্রেণী:রাজস্থানের নারী ক্রীড়াবিদ
ইউরোপীয় নারী লবি

**ইউরোপীয় মহিলা লবি (ইডব্লিউএল)** নিজেকে ইউরোপীয় ইউনিয়নের নারী সমিতির বৃহত্তম ছাতা সংগঠন হিসেবে বর্ণনা করে, যা ১৯৯০ সালে প্রতিষ্ঠিত হয়েছিল, নারী ও পুরুষের মধ্যে নারীর অধিকার এবং সমতা বৃদ্ধির জন্য কাজ করে ও মোট ২০০০টিরও বেশি সংস্থার প্রতিনিধিত্ব করে। ইডব্লিউএল এর সদস্যপদ ২৬টি ইইউ সদস্য রাষ্ট্র, তিনটি ইইউ প্রার্থী দেশ, আইসল্যান্ড ও যুক্তরাজ্য পাশাপাশি ইউরোপীয়-বিস্তৃত সংস্থাগুলিতেও প্রসারিত।

বেলজিয়ামের ব্রাসেলসে অবস্থিত সচিবালয় নিয়ে ইডব্লিউএল হল সবচেয়ে দীর্ঘস্থায়ী ইউরোপীয় স্তরের এনজিওগুলির মধ্যে অন্যতম এবং ইউরোপীয় প্রতিষ্ঠান ও নাগরিক সমাজের অংশীদারদের সাথে ঘনিষ্ঠভাবে কাজ করে।

২০২১ সালে মহাসচিব হিসেবে জোয়ানা মেককের স্থলাভিষিক্ত হন গ্রীক মানবাধিকার আইনজীবী কনস্ট্যান্টিনা (দিনা) ভার্দারামাতু। আন্তর্জাতিক স্তরে ইউরোপের কাউন্সিলে ইডব্লিউএল-এর একটি পরামর্শমূলক মর্যাদা রয়েছে এবং মহিলাদের মর্যাদা সম্পর্কিত জাতিসংঘ কমিশন (সিএসডব্লিউ) এর কার্যক্রমে নিয়মিত অংশগ্রহণ করে।

## ইতিহাস
ইউরোপীয় মহিলা লবি ইউরোপীয় স্তরে মহিলাদের স্বার্থ রক্ষার প্রয়োজনীয়তার ক্রমবর্ধমান সচেতনতার প্রতিক্রিয়া হিসাবে তৈরি করা হয়েছিল। ইউরোপীয় অর্থনৈতিক সম্প্রদায়ের মধ্যে সহযোগিতার কাঠামো তৈরি করার জন্য ১৯৮২ সালের প্রথম দিকে ইউরোপীয় মহিলা সংস্থাগুলি সম্মেলন করেছিল। নেতৃস্থানীয় ব্যক্তিত্বদের মধ্যে ছিলেন ফাউস্তা দেশরমেস, হিলডে অ্যালবার্টিনি, ওডিল কুইন্টিন, লিলিয়ানা রিচেটা, হেলগা থিমে ও জ্যাকলিন ডি গ্রুট। ১৯৮৭ সালের নভেম্বরে লন্ডনে ১২০ জন মহিলা, ৫০ মিলিয়ন পৃথক সদস্যের প্রতিনিধিত্বকারী ৮৫টি সংস্থার সদস্য একত্রিত হয়েছিল এবং দুটি প্রস্তাবনা গৃহীত হয়েছিল। প্রথমটি "প্রভাবের জন্য একটি কাঠামো তৈরির জন্য, সমস্ত আগ্রহী মহিলা সংস্থার জন্য উন্মুক্ত, মহিলাদের স্বার্থের আরও ভাল প্রতিরক্ষা এবং প্রতিনিধিত্ব নিশ্চিত করার জন্য ইউরোপীয় ও জাতীয় প্রতিষ্ঠানের উপর চাপ প্রয়োগ করার" আহ্বান জানিয়েছিল।
## তথ্যসূত্র

বিষয়শ্রেণী:নারী অধিকার সংগঠন
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পতিতাবৃত্তি বিরোধী নারীবাদ
কুট্টি সারাম্মা

**কলাবতী 'কুট্টি' সারাম্মা** (জন্ম ২৫শে ফেব্রুয়ারি ১৯৭১) হলেন একজন ভারতীয় প্রাক্তন ক্রীড়াবিদ যিনি  ৪০০ মিটার ইভেন্টে বিশেষত্ব অর্জন করেছিলেন। এছাড়াও তিনি ভারতীয় দলের হয়ে ৪ × ১০০ মিটার রিলে এবং ৪ × ৪০০ মিটার রিলে ইভেন্টেও অংশ নিয়েছিলেন। ১৯৯১ - ৯২ সালে তাঁকে জি ভি রাজা পুরস্কারে ভূষিত করা হয়েছিল এবং ১৯৯৩ সালে, তিনি ভারত সরকার কর্তৃক অর্জুন পুরস্কারে ভূষিত হন।

## প্রাথমিক জীবন
কলাবতী সারাম্মা ১৯৭১ সালের ২৫শে ফেব্রুয়ারি জন্মগ্রহণ করেন।

## কর্মজীবন
সারাম্মা ১৯৮৮ সালে সিঙ্গাপুরে এশিয়ান জুনিয়র অ্যাথলেটিক্স চ্যাম্পিয়নশিপের ৪০০ মিটার দৌড়ের ফাইনালে ৫৫.৪০ সেকেন্ড সময় করে রৌপ্য পদক জিতেছিলেন। তিনি ১৯৯০ সালে বেইজিংয়ে পরবর্তী এশিয়ান জুনিয়র অ্যাথলেটিক্স চ্যাম্পিয়নশিপে তাঁর সময়কে আরও উন্নত করেছিলেন, তিনি সেই প্রতিযোগিতায় ৫৫.০৭ সেকেন্ড সময় করে ব্রোঞ্জ জিতেছিলেন।

সিনিয়র লেভেলে, কুয়ালালামপুরে ১৯৯১ সালের এশিয়ান অ্যাথলেটিক্স চ্যাম্পিয়নশিপে তাঁর আত্মপ্রকাশ হয়েছিল, সেখানে সারাম্মা ৪০০ মিটার দৌড়ে ৫৩.৫১ সেকেন্ড সময় নিয়ে ব্রোঞ্জ জিতেছিলেন। ম্যানিলায় ১৯৯৩ এশিয়ান চ্যাম্পিয়নশিপের ৪০০ মিটার দৌড়ের ফাইনালে তিনি ৫২.৮৩ সেকেন্ড সময় নিয়ে আবার ব্রোঞ্জ জিতেছিলেন। এছাড়াও তিনি ৪ × ১০০ মিটার এবং ৪ × ৪০০ মিটার ইভেন্টে ভারতীয় রিলে দলের একটি অংশ ছিলেন, তাঁরা ১৯৮৯ থেকে ১৯৯৩ পর্যন্ত টানা চারটি এশিয়ান চ্যাম্পিয়নশিপে পদক জিতেছিলেন। বর্তমানে তিনি দক্ষিণ রেলওয়ের চেন্নাইতে সহকারী ক্রীড়া কর্মকর্তা হিসেবে কর্মরত।

## তথ্যসূত্র

## বহিঃসংযোগ

* 

বিষয়শ্রেণী:১৯৯০ এশিয়ান গেমসের পদক বিজয়ী
বিষয়শ্রেণী:১৯৯৪ এশিয়ান গেমসের পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় নারী মাঝারিপাল্লার দৌড়বিদ
বিষয়শ্রেণী:১৯৯৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:কেরলের নারী ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:কেরলের মল্লক্রীড়াবিদ
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
গায়ত্রী গোবিন্দরাজ

**গায়ত্রী গোবিন্দরাজ** (জন্ম ২৭শে এপ্রিল ১৯৯১) একজন ভারতীয় ক্রীড়াবিদ যিনি ১০০ মিটার হার্ডলস (বাধা দৌড়) এবং ট্রিপল জাম্প ইভেন্টে প্রতিদ্বন্দ্বিতা করেন। তিনি অলিম্পিক গোল্ড কোয়েস্ট দ্বারা সমর্থিত। এটি একটি অলাভজনক সংস্থা, যারা ভারতীয় ক্রীড়াবিদদের দক্ষতা সনাক্ত করে এবং তাঁদের সমর্থন করে।

## প্রাথমিক জীবন
গায়ত্রী তিরুচির কাছে একটি ছোট গ্রাম থেকে এসেছেন, গ্রামটির নাম আরিয়ালুর। তিনি একটি দরিদ্র পটভূমি থেকে এসেছেন এবং খ্যাতি অর্জনের আগে, তাঁর পরিবারের পক্ষে রোজকার প্রয়োজনীয় জিনিস জোগাড় করা কঠিন হয়ে পড়ত। তাঁর অর্থনৈতিক প্রেক্ষাপটের কারণে তাঁর বাবা-মা তাঁকে কোন আনুষ্ঠানিক প্রশিক্ষণ দিয়ে উঠতে পারেন নি এবং তিনি দ্য ইন্ডিয়ান এক্সপ্রেসকে দেওয়া একটি সাক্ষাৎকারে বলেছেন, " *আমার বাবা-মা এখন মনে করেন যে আমি আমার শৈশবে প্রচুর দৌড়াদৌড়ি করে বেড়াতাম।* *স্কুলে, আমি প্রতিটি টুর্নামেন্টের প্রতিটি অ্যাথলেটিক ইভেন্টে অংশগ্রহণ করতাম*।"

তাঁর দ্বাদশ শ্রেণীর পরীক্ষায় ৯১ শতাংশ নম্বর অর্জন করার পর, তিনি সেন্ট জোসেফ কলেজ অফ ইঞ্জিনিয়ারিং থেকে কম্পিউটার-ইঞ্জিনিয়ারিং পড়তে চেন্নাই আসেন।

## কর্মজীবন এবং অর্জন
বিভিন্ন আন্তঃ কলেজ ক্রীড়া ইভেন্টে অংশগ্রহণ করার পর, তিনি রাইচুরে ১৮তম জোন জুনিয়র আন্তঃ-রাষ্ট্রীয় অ্যাথলেটিক চ্যাম্পিয়নশিপ (২০০৬) এর মাধ্যমে খ্যাতির আলোয় আসেন। এতে তিনি অনূর্ধ্ব-১৬ বিভাগে ১০০ মি হার্ডল রেসে (বাধা দৌড়) সোনা জিতেছিলেন। তিনি ২০০৬ সালে অনূর্ধ্ব-১৮ বিভাগে পুনম বেলিয়াপ্পার ১১ বছরের পুরনো ১৪.৪০ সেকেন্ডের রেকর্ডটি ভেঙে দিয়েছিলেন। ২০০৮ সালে তিনি এই রেকর্ডকে আরও উন্নত করে ১৪.০৪ সেকেন্ড সময় নিয়ে দৌড়েছিলেন।  মহীশূরে তিনি ০.০২ সেকেন্ড কম সময় নিয়ে নিজের রেকর্ডটিকেই আরও উন্নত করেন।

২০১০ সালে নতুন দিল্লিতে কমনওয়েলথ গেমসের ট্রিপল জাম্প ইভেন্টের সময় তাঁর বাম হাঁটুতে চোট লেগেছিল। তাঁর বাম পায়ে অস্ত্রোপচারের পর, তিনি দ্য হিন্দুকে দেওয়া একটি সাক্ষাৎকারে তিনি বলেছিলেন যে তিনি আবারও খেলাধুলার অংশ নেওয়ার জন্য কঠোর অনুশীলন করছেন।

## তথ্যসূত্র

## বহিঃসংযোগ

* 
* গায়ত্রী গোবিন্দরাজ অলিম্পিক গোল্ড কোয়েস্টে

বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:তামিলনাড়ুর নারী ক্রীড়াবিদ
বিষয়শ্রেণী:২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী ত্রৈধ লম্ফবিদ
বিষয়শ্রেণী:ভারতীয় নারী স্প্রিন্টার
বিষয়শ্রেণী:চেন্নাইয়ের ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:তামিলনাড়ুর মল্লক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
গিন্সবার্গ গগনচুম্বী অট্টালিকা

**গিনজবার্গ স্কাইস্ক্র্যাপার** বা **জিঞ্জবার্গ হাউস** হল একটি ১২-তলা, ৬৭.৫-মিটার, কিয়েভের ২০ শতকের ধ্বংসপ্রাপ্ত "স্কাইস্ক্র্যাপার"। এটি ইতিহাসে " ইউক্রেনের প্রথম আকাশচুম্বী অট্টালিকা।" এটি ১৯১২ সালে শেষ হয়েছিল এবং ১৯৪১ সালে ধ্বংস হয়েছিল।

## ইতিহাস
বাড়িটি ১৯১০-১৯১২ সালের মধ্যে নির্মিত হয়েছিল। এটি একটি রাজস্ব হাউস হিসাবে ব্যবহৃত হয়. আকাশচুম্বী ভবনটিতে ৯৪টি অ্যাপার্টমেন্ট ছিল, যার মধ্যে সবচেয়ে বড়টিতে ১১টি কক্ষ ছিল। মোট প্রায় ৫০০ রুম ছিল। 

গিন্সবার্গের বিল্ডিংয়ের প্রথম তলায় একটি শপিং সেন্টার ছিল। বিল্ডিংটিতে একটি টাওয়ার ছিল, যেখান থেকে কিইভের প্যানোরামাগুলি খোলা হয়েছিল।

১৯১৩ সালের শরত্কালে, শিল্পী ওলেক্সান্ডার মুরাশকো "আকাশচুম্বী" এর ১২ তলায় "ওলেক্সান্ডার মুরাশকোর আর্ট স্টুডিও" খোলেন, যেখানে প্রায় ১০০ জন একই সময়ে অধ্যয়ন করেছিলেন। ছবি আঁকার পাশাপাশি শিল্পের ইতিহাস ও দর্শনের ওপর বক্তৃতা দেওয়া হয়। স্টুডিওটি ১৯১৭ সাল পর্যন্ত বিদ্যমান ছিল 

১৯১৮ সালের এপ্রিলে, ইউক্রেনীয় গণপ্রজাতন্ত্রের ফরাসি সামরিক মিশন, ৬ জন অফিসার নিয়ে গঠিত, এই বিল্ডিংটিতে রাখা হয়েছিল। 

এটি ১৯৪১ সালে পশ্চাদপসরণকারী সোভিয়েত বাহিনীর দ্বারা উড়িয়ে দেওয়া হয়েছিল ( রাশিয়াতে জার্মান আক্রমণের পরে)। 

২৪ সেপ্টেম্বর, ১৯৪১-এ ইউএসএসআর-এর NKVD-এর সৈন্যরা বিল্ডিংটি উড়িয়ে দিয়েছিল এবং 1950-এর দশকের গোড়ার দিকে সম্পূর্ণরূপে ধ্বংস হয়ে গিয়েছিল, যখন ভবনটির ভিত্তি চূড়ান্তভাবে ভেঙে ফেলা হয়েছিল। 

১৯৫৪-১৯৬১ সালে, মস্কো হোটেল (২০০১ সাল থেকে, হোটেল ইউক্রেন ) গিনজবার্গ হাউসের জায়গায় নির্মিত হয়েছিল।

বিল্ডিংটি ১৯২৯ সালে পরীক্ষামূলক সোভিয়েত চলচ্চিত্র " ম্যান উইথ এ মুভি ক্যামেরা " এর চিত্রগ্রহণে ব্যবহৃত হয়েছিল, যেখানে টাওয়ার এবং আকাশচুম্বী ভবনের অভ্যন্তরীণ প্রাঙ্গণটির শুটিং করা হয়েছিল।

## গ্যালারি

Instit 16.jpg|দেয়ালের একটি দৃশ্য
Dum sqr4.jpg|"স্কাইস্ক্র্যাপার" উইন্ডো থেকে দেখুন
St 003 09 b.jpg|রাস্তা থেকে দেখুন ( 1913 )
З Хмарочоса Гінзбурга1914.PNG|"স্কাইস্ক্র্যাপার" এর 12 তম তলা থেকে দেখুন ( 1914 )
Instit ul.jpg|1910
Копия ginsburg4.PNG|দূর থেকে দেখুন
1925 з сумської площі.PNG|সোভিয়েত স্কোয়ার থেকে দেখুন ( 1925 বছর)
Хмарочос Гінзбурга 1920-ті.PNG|Ginsburg এর বাড়ি উপরে দেখা যাবে ( 1920 )
Башта дому Гінзбурга.jpg|বাড়ির টাওয়ার ( 1932 )
C44011f738c2.jpg|বাড়ির অবশিষ্টাংশ ( 1941 )
Имчісим.PNG|বিস্ফোরিত ভবন
Фото-опис Хмарочоса Гінзбурга.jpg|একটি বিস্ফোরিত আকাশচুম্বী ভবনের ছবির বিবরণ
Хмарочос Гінзбурга 01.07.1942.jpg|( 1 জুলাই 1942 সাল)
Хмарочос Гінзбурга 1944.jpg|1944 সাল
Німецька АФЗ.PNG|বিমান থেকে উড়ে যাওয়া আকাশচুম্বী ভবনের দৃশ্য


## তথ্যসূত্র

বিষয়শ্রেণী:১৯১২-এ নির্মি‌ত ভবন
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:কিয়েভের ভবন
বিষয়শ্রেণী:ইউক্রেনের গগনচুম্বী অট্টালিকা
বিষয়শ্রেণী:কিয়েভের প্রাক্তন ভবন ও স্থাপনা
কলোরাডো স্প্রিংস পরিকল্পিত পিতৃ-মাতৃত্ব সংস্থায় গুলিচালনা

২৭ নভেম্বর ২০১৫-এ, কলোরাডোর কলোরাডো স্প্রিংসে একটি পরিকল্পিত পিতৃ-মাতৃ ক্লিনিকে একটি গণ-গুলিচালনার ঘটনা ঘটে, যার ফলে তিনজন মারা যায় ও নয়জন আহত হয়। এতে একজন পুলিশ কর্মকর্তা ও দুইজন বেসামরিক নাগরিক নিহত হন; পাঁচ পুলিশ কর্মকর্তা ও চার বেসামরিক ব্যক্তি আহত হয়েছেন। পাঁচ ঘণ্টা ধরে চলা এক অচলাবস্থার পর, পুলিশের সোয়াট দল লবিতে সাঁজোয়া যানকে ধ্বংস করে এবং আক্রমণকারী আত্মসমর্পণ করে।

হামলাকারী রবার্ট লুইস ডিয়ার জুনিয়রকে গ্রেপ্তার করা হয়েছিল, অঙ্গরাজ্য আদালতে প্রথম-স্তরের হত্যার অভিযোগে অভিযুক্ত করা হয়েছিল এবং মুচলেকা ছাড়াই আটকের আদেশ দেওয়া হয়েছিল। আদালতে হাজিরা দেওয়ার সময় ডিয়ার বারবার কার্যক্রমে বাধা দিয়েছিলেন, নিজের দোষ স্বীকার করে বিবৃতি দিয়েছিলেন (যদিও তিনি কোনও আনুষ্ঠানিক আবেদনে প্রবেশ করেননি), এবং গর্ভপাত বিরোধী ও পরিকল্পিত পিতামাতার বিরোধী দৃষ্টিভঙ্গি প্রকাশ করেছিলেন, নিজেকে "শিশুদের জন্য যোদ্ধা" বলে অভিহিত করেছিলেন। ২০১৬ সালের মে মাসে রাষ্ট্রীয় মামলার বিচারক রায় দিয়েছিলেন যে ডিয়ার বিচারের মুখোমুখি হবার অনুপযুক্ত এবং তাকে অনির্দিষ্টকালের জন্য কলোরাডো রাজ্যের মানসিক হাসপাতালে আটকে রাখার আদেশ দিয়েছিলেন, যেখানে তিনি তখন থেকে রয়েছেন। ২০১৮ সালে আদালত রায় দেয় যে ডিয়ার বিচারের মুখোমুখি হতে অনুপযুক্ত। ২০১৯ সালের ডিসেম্বরে, ডিয়ারের বিরুদ্ধে পৃথক ফেডারেল অভিযোগ আনা হয়েছিল।

এই ঘটনা গর্ভপাত এবং গর্ভপাত-অধিকার বিরোধী আন্দোলনের পাশাপাশি রাজনৈতিক নেতাদের কাছ থেকে মন্তব্য পেয়েছিল। এক মাসেরও কম সময়ের মধ্যে কলোরাডো স্প্রিংসে এটি দুটি গোলাগুলির দ্বিতীয় ঘটনা; প্রথমটি ঘটেছিল ২৮ দিন আগে।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:বছর অনুযায়ী সন্ত্রাসী ঘটনা
বিষয়শ্রেণী:দেশ অনুযায়ী গণহত্যা
অনশন পদক

**অনশন ধর্মঘট পদক** আগস্ট ১৯০৯ ও ১৯১৪ সালের মধ্যে মহিলা সামাজিক ও রাজনৈতিক ইউনিয়ন (ডব্লিউএসপিইউ) এর নেতৃত্বে বন্দীদের ভোটাধিকার প্রদানের জন্য প্রদত্ত একটি রৌপ্য পদক ছিল। তাদের কারাবাসের সময় তারা নারী ভোটাধিকারের প্রচারে সন্ত্রাসবাদের জন্য যুক্তরাজ্যের কারাগারে তাদের সাজা ভোগ করার সময় অনশন শুরু করেছিল। অনেক মহিলাকে জোর করে খাওয়ানো হয়েছিল এবং এটি অনুধাবন করার জন্য তাদের জন্য আলাদা পদক তৈরি করা হয়েছিল।

ডব্লিউএসপিইউ মনোবল বাড়াতে ও উদ্দেশ্যের প্রতি অবিরত আনুগত্য এবং প্রতিশ্রুতিকে উৎসাহিত করার জন্য সামরিক-শৈলী প্রচারাভিযান পদক প্রদান করে। অনশন ধর্মঘট পদক সিলভিয়া প্যানখার্স্ট দ্বারা নকশা হয়েছিল এবং ১৯০৯ সালের আগস্টের শুরুর দিকে একটি অনুষ্ঠানে ডব্লিউএসপিইউ এর নেতৃত্ব কর্তৃক জেলের সাজা ভোগ করার সময় অনশন ধর্মঘটে যাওয়া মহিলাদের প্রথম প্রদান করা হয়েছিল। পরে কারাগার থেকে মুক্তি পাওয়া নারীর প্রাতঃরাশ সংবর্ধনা অনুষ্ঠানে পদক প্রদান করা হয়েছিল।।
## পটভূমি
১৯০৯ সালের ৫ জুলাই ভোটাধিকারী মেরিয়ন ওয়ালেস ডানলপ হলওয়ে জেলে তার অনশন শুরু করেন। হাউস অফ কমন্সের দেওয়ালে বিল অফ রাইটস থেকে একটি বার্তা স্টেনসিল করার জন্য তাকে এক মাসের কারাদণ্ড দেওয়া হয়েছিল।  কারা কর্তৃপক্ষ তাকে একজন ফৌজদারি বন্দী হিসাবে বিবেচনা করেছিল যেখানে তিনি নিজেকে রাজনৈতিক বন্দী হিসাবে দেখেছিলেন এই শ্রেণিবিন্যাসের আপত্তিতে তার ধর্মঘট শুরু করেছিলেন। তার ধর্মঘট ৯১ ঘন্টা স্থায়ী হয়েছিল, শুধুমাত্র তার মৃত্যু এড়াতে কারাগার তাকে মুক্তি দিয়েছিল।

যদিও অনশনটি ওয়ালেস ডানলপের ধারণা ছিল এবং তিনি ডব্লিউএসপিইউ-এর নেতৃত্বকে না জানিয়েই এটি করেছিলেন, অন্য অনেকেই দ্রুত তাকে অনুকরণ করেছিলেন।
## তথ্যসূত্র

বিষয়শ্রেণী:১৯০৯-এ যুক্তরাজ্যে প্রতিষ্ঠিত
বিষয়শ্রেণী:নারীবাদ ও শিল্পকলা
বিষয়শ্রেণী:নারীবাদের প্রথম তরঙ্গ
বিষয়শ্রেণী:উদ্ধৃতির জন্য অনাবৃত ইউআরএলসহ নিবন্ধ
বিষয়শ্রেণী:ফাঁকা ইউআরএল থাকা উদ্ধৃতিসহ পাতা
বিষয়শ্রেণী:শিরোনামহীন উদ্ধৃতিসহ পাতা
বিষয়শ্রেণী:উদ্ধৃতি শৈলী: জুলীয়–জর্জীয় অনিশ্চয়তা
বিষয়শ্রেণী:উদ্ধৃতি শৈলীতে ইতালীয় ভাষার উৎস (it)
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:পদক
চর বিজয়

থাম্ব|'''ভিক্টোরিয়া আইল্যান্ড( চর বিজয়)'''
**ভিক্টোরিয়া আইল্যান্ড( চর বিজয়)** বাংলাদেশের অধিভুক্ত বঙ্গোপসাগরের তট হতে বিচ্ছিন্ন একটি ছোট দ্বীপ। চর বিজয় দ্বীপটির ইংরেজি নাম  **ভিক্টোরিয়া আইল্যান্ড।** স্থানীয় জেলেদের কাছে **হাইরের চর** নামে পরিচিত। আয়তনে প্রায় ৫ হাজার একর যা দৈর্ঘ্যে প্রায় ১০ কিলোমিটার। সূর্যোদয় ও সূর্যাস্তের জন্য বিখ্যাত সমুদ্র সৈকত কুয়াকাটা হতে ৩৫-৪০ কিলোমিটার পূর্ব-দক্ষিণে সমুদ্রের গভীরে এর অবস্থান। ২০১৭ সালে বাংলাদেশ সরকারের পক্ষে স্থানীয় জেলা প্রশাসক দ্বীপটির মালিকানা ঘোষণা করেন এবং সরকারের নির্দেশে উন্নয়নের কাজ শুরু হয়। জেলেদের কাছে পরিচিত 'হাইরের চর' ২০১৭ সালে সাগরে ভ্রমণরত কয়েকজন উৎসাহী পর্যটকের নজরে আসে এবং তাদের উৎসাহে স্থানীয় জনপ্রতিনিধি ও কুয়াকাটা পৌরসভার মেয়র দ্বীপটি পরিদর্শনে যান। তখন এ দ্বীপটির নামকরণ করা হয়  **ভিক্টোরিয়া আইল্যান্ড বা চর বিজয়**

## অবস্থান
বাংলাদেশের দক্ষিণাঞ্চলীয় জেলা পটুয়াখালী'র কলাপাড়া উপজেলায়।

## নামকরণের তাৎপর্য

সরকারিভাবে দ্বীপটি আবিষ্কার ও অধিগ্রহণের ঘটনাটি ঘটে ২০১৭ সালের 'ডিসেম্বর' মাসে - যে মাসে ১৯৭১ সালে বাংলাদেশ মুক্তিযুদ্ধে বিজয় অর্জন করে এবং স্বাধীনতা লাভ করে। তাই চরটির বিজয়ের সাথে নামের মিল রেখে চর বিজয় নামকরণ করা হয় পরবর্তীতে চরটিকে আরও আকর্ষণীয় করার জন্য এবং বিশ্বব্যাপী পরিচিতির জন্য চর বিজয়ের নাম ইংরেজি সংস্করণে ভিক্টোরিয়া আইল্যান্ড হিসেবে ডাকা হয়। 

## জনবসতি
এখনো জনবসতিহীন।

## জীববৈচিত্র
দ্বীপ জুড়ে রয়েছে লাল কাকড়ার অবাধ বিচরণ আর মৎস্যভোজী পাখির সমারোহ। এছাড়া কোন চতুষ্পদ প্রাণীর বসবাস নেই। 

## ভূপ্রকৃতি
সমতল বালিয়াড়ি। বছরের ছয়মাস সাগরের জলে কিয়দংশ নিমজ্জমান থাকে। শীতকালীন সময়ে ছয় মাস শুষ্ক থাকে। 

## উন্নয়ন সম্ভাবনা
জেলা প্রশাসকের নির্দেশে চরটির স্থায়ীত্বের জন্য কাজ করা হচ্ছে। স্থানীয় বনবিভাগ প্রাথমিকভাবে ম্যানগ্রোভ প্রজাতির প্রায় ২ হাজার গোল, ছইলা, কেওড়া ও সুন্দরী গাছের চারা লাগান। সম্প্রতি ১৯ ডিসেম্বর ২০২৪ তারিখ উপজেলা প্রশাসক সহ স্থানীয় লোকজন গিয়ে বৃক্ষরোপণ করে আসেন। কৃত্রিম বেড়িবাঁধের অভাবে বর্ষা মৌসুমে দ্বীপটি সাগরের জলে ডুবে থাকে এবং শীতকালীন সময়ে বিস্তীর্ণ বালুচরে গুটিকয়েক গুল্ম ছাড়া কোন বৃক্ষ নজরে আসে না। চতুর্দিকে জলরাশি, লাল কাকড়া, পাখির সমারোহ, জমে থাকা পানিতে সামুদ্রিক মাছের অস্তিত্ব, জনবসতিহীনতা, এবং ভৌগোলিক অবস্থান গঙ্গামতি বন ও পর্যটন কেন্দ্র কুয়াকাটার নিকটে হওয়ায় ইতোমধ্যে দ্বীপটি পর্যটকদের মাঝে অাকর্ষণীয় হয়ে উঠেছে। 

## যাতায়াত
স্থানীয় জেলেরা মাছধরা নৌকায় যাতায়াত করে থাকে। ভ্রমণকারীদের জন্য কুয়াকাটা পর্যটন এলাকা থেকে ইঞ্জিন চালিত নৌকা, ট্রলার ও স্পিডবোটে যাতায়াতের ব্যবস্থা রয়েছে।  

## তথ্যসূত্র

বিষয়শ্রেণী:বাংলাদেশের চর
শ্রীলঙ্কান রুপি

[থাম্ব|১৯৭৩ সাল থেকে প্রতি [মার্কিন ডলার|মার্কিন ডলারে বিনিময় হার]]
**শ্রীলঙ্কা রুপি** ( , , প্রতীক: ইংরেজিতে **Re** এবং **Rs** (বহুবচন), সিংহলীতে **රු**, তামিলে **௹** ; ISO কোড : **LKR** ) হল শ্রীলঙ্কার মুদ্রা। এটি ১০০ টি সেন্টে বিভক্ত, কিন্তু কম মূল্যের কারণে এ মুদ্রায় সেন্টের খুব কমই প্রচলনে দেখা যায়। এটি শ্রীলঙ্কার কেন্দ্রীয় ব্যাংক দ্বারা জারি করা হয়। এ মুদ্রার নামের ক্ষেত্রে সাধারণত সংক্ষেপে *Re* (একবচন) এবং *Rs* (বহুবচন) ব্যবহৃত হয়। তবে বিশ্বব্যাংক শ্রীলঙ্কাকে পরামর্শ দেয় যে শ্রীলঙ্কান রুপির নাম সংক্ষেপে "**SL&nbsp;** **রুপী**" ব্যবহার করা হোক। ফলে একই নামের অন্যান্য মুদ্রার থেকে (যেমন: ভারতীয় রুপি) থেকে সংক্ষিপ্ত রূপের পার্থক্য থাকবে। 

## তথ্যসূত্র

বিষয়শ্রেণী:রুপি
বিষয়শ্রেণী:মুদ্রা
বিষয়শ্রেণী:এশিয়ার মুদ্রা
বিষয়শ্রেণী:শ্রীলঙ্কার মুদ্রা
মাঈ সুখন

**মাই সুখন** (মৃত্যু ১৮২৪) ছিলেন মিসলের একজন মাঝাইল শাসক। মাই সুখন তার সামরিক নেতৃত্বের জন্য পাঞ্জাবে জনপ্রিয়তা লাভ করেন। মাই সুখান ছিলেন মাঝা অঞ্চলের একজন শক্তিশালী শিখ শাসক, যিনি পাঞ্জাব জুড়ে তার স্বীকৃতি লাভ করেছিলেন। তিনি ছিলেন পাঞ্জওয়ার গ্রামের ধিলোন জাট শিখ নেতা সর্দার গুলাব সিং ভাঙ্গির বিধবা, যিনি ১৮০০ সালে লাহোর জেলার ভাসিন গ্রামে মারা গিয়েছিলেন। মিসলের শাসকরা ছিলেন ধিল্লন বংশের জাট যারা ১৭৫০ থেকে ১৮০৫ সাল পর্যন্ত শাসন করেছিলেন।

১৮০৫ সালে, যখন লাহোরের শিখ সম্রাট রঞ্জিত সিং-এর বাহিনী পবিত্র শহর অমৃতসর জয়ের অভিযানে ব্যাস্ত ছিল, তখন মাই সুখান ধিল্লনের নেতৃত্বে শিখ রক্ষকদের দল তাদের একটি উল্লেখযোগ্য সময়ের জন্য আটকে রেখেছিল। দীর্ঘ যুদ্ধের পর রঞ্জিত সিং কর্তৃক আত্মসমর্পণের অনুরোধ করা হলে, মাই সুখান শহরের সমস্ত প্রবেশদ্বার বন্ধ করে দেন এবং শহর রক্ষা করার জন্য প্রস্তুত হন। সম্রাট তার সাহসিকতার পুরস্কারস্বরূপ তাকে পাঁচ বা ছয়টি গ্রাম দিয়ে তাকে স্বীকৃতি দেন। মাঈ সুখনের সাহাসিকতার গল্প পাঞ্জাবের বিস্তৃত অঞ্চলে লোককথা ও কাহিনীর মাধ্যমে প্রচারিত হয়েছে।

তার ছেলের নাম ছিল গুরদিত সিং ধিলোন। গুরদিত সিং ধিলোনের বয়স যখন মাত্র দশ তখন তার পিতা ও মাই সুখনের স্বামী গুলাব সিং-এর মৃত্যু হয়। ১৮২৪ সালে মাই সুখন মারা যান।

## তথ্যসূত্র

বিষয়শ্রেণী:ভারতীয় রাজকীয় নারী
বিষয়শ্রেণী:ভারতের সামরিক ইতিহাস
বিষয়শ্রেণী:পাঞ্জাবি ব্যক্তি
বিষয়শ্রেণী:শিখদের ইতিহাস
বিষয়শ্রেণী:১৮শ শতাব্দীতে জন্ম
বিষয়শ্রেণী:১৮২৪-এ মৃত্যু
বিষয়শ্রেণী:১৮শ শতাব্দীর ভারতীয় নারী
বিষয়শ্রেণী:১৮শ শতাব্দীর ভারতীয় ব্যক্তি
বিষয়শ্রেণী:১৯শ শতাব্দীর ভারতীয় নারী
বিষয়শ্রেণী:১৯শ শতাব্দীর ভারতীয় ব্যক্তি
অ্যান্টনি মাইকেল গর্ডন

**অ্যান্টনি মাইকেল গর্ডন** (; জন্ম: ২৪ ফেব্রুয়ারি ২০০১; **অ্যান্টনি গর্ডন** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৮ সালে, গর্ডন ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
অ্যান্টনি মাইকেল গর্ডন ২০০১ সালের ২৪শে ফেব্রুয়ারি তারিখে ইংল্যান্ডের লিভারপুলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গর্ডন ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৫ বছরে ২৭ ম্যাচে অংশগ্রহণ করে ৬টি গোল করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:প্রেস্টন নর্থ এন্ড ফুটবল ক্লাবের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:লিভারপুলের ব্যক্তি
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ইবনে কুযমান

**আবু বকর মুহাম্মদ ইবনে ইসা আব্দুল মালিক ইবনে ইবনে কুজমান আল-জুহরি** (; 1087–1160) (আরাবিয়ান স্পেনিজ) ছিলেন আল-আন্দালুস এর একজন ইতিহাসখ্যাত কবি এবং তাকে বিবেচনা করা হয় সে সময়ের শ্রেষ্ঠ প্রকৃত কবি হিসেবে।  তাঁর কবিতার অন্যতম বৈশিষ্ট্য ছিল " ব্যঙ্গ, ধর্মীয় বিশেষজ্ঞদের লক্ষ্য করে লাইসেন্সধারীদের উপর ভারজিং৷" তিনি তার "পূর্ব পূর্বসূরি" আবু নুসরাত এর গভীরভাবে প্রশংসা করেছিলেন।

## জীবন
তিনি জন্মগ্রহণ করেন এবং মারা যান কর্ডোবা রাজত্বকালে আলমোরাভিডস, সম্ভবত গথিক উৎসের একটি পরিবারের কাছে,যখন বিশিষ্ট পণ্ডিতদের মতে তিনি এসেছিলেন এক আরব পরিবার থেকে। তার নাম অনুসারে এবং এই সত্য থেকে যে তিনি নিজেকে তার বেশ কয়েকটি জাজালে স্বর্ণকেশী এবং নীল চোখের হিসাবে বর্ণনা করেছেন। পরে তার পরিচালিত জীবনধারা ছিল প্রেমমূলক গীতিময়তার মত, [৭] সেভিল, গ্রানাডা এবং জায়িন [৩] ভ্রমণের মত, তিনি শেষ জীবনে মসজিদের ইমাম হয়েছিলেন।

## ''দিওয়ান''
*দিওয়ান* ইবনে কুজমানের একটি পাণ্ডুলিপিতে মাত্র ১৪৯ টি কবিতা স্থান পেয়েছে, যা ১৮৮১ সালে সেন্ট পিটার্সবার্গ থেকে প্রকাশিত হয়েছে, যার অনুরূপ অনুলিপি *লে ডিভান ডি ' ইবন গুজম্যান* শিরোনামে ১৮৯৬ সালে বার্লিনে ব্যারন দ্বারা প্রকাশিত হয়েছিল ডেভিড ভন গুনজবার্গ।

(দিওয়ানে) বর্তমান বেশিরভাগ কবিতা হল জাজাল, যে রীতির দ্বারা তিনি তার সুখ্যাতি অর্জন করেছিলেন যা তাদের কথোপকথনের ভাষার বৈশিষ্ট্য, এবং একটি সাধারণ ছড়ার নকশা দ্বারা চিহ্নিত করা হয়: এএএবি সিসিসিবি ডিডিডিবি, যেখানে বি এক বা দুটি লাইনের ক্রমাগত পুনরাবৃত্তিমূলক বিরতির সাথে ছড়ার মিল। যেমনটি উল্লেখ করেছেন জেমস টি. মনরো,

মিশ্র ভাষায় (মাঝে মাঝে রোমান শব্দ ব্যবহার করে) এই সুরেলা কবিতাগুলোতে প্রকাশিত হয়েছে তাঁর জীবনের দৃষ্টিভঙ্গি, যা ফ্রান্সের পরবর্তী স্থানীয় ট্রাবাডোর কবিতার সাথে সাদৃশ্য দেখা যায়।

### অনুবাদ
*দিওয়ান* স্প্যানিশ ভাষায় অনুবাদ করেছেন ফেডেরিকো কোরিয়েন্টে *(ক্যানসিওনেরো হিস্পানোয়ারাবে*) এই শিরোনাম দিয়ে এবং ইংরেজিতে অনুবাদ করেছেন মনরো।

## তথ্যসূত্র

ইবনে কুজমানের আরো তথ্য

## আরও পড়ুন
তথ্যসূত্র

* মেনোকাল, মারিয়া রোসা (ইডিটি)/শেইন্ডলিন, রেমন্ড পি, "আল-আন্দালাসের সাহিত্য" (*আরবি সাহিত্যের কেমব্রিজ ইতিহাস*) চ. 14,  (ইডিটি)/সেলস, মাইকেল/প্রকাশক: কেমব্রিজ ইউনিভার্সিটি প্রেস, 2000
* ডঃ বনি ডি ইরউইন ডিন, " ইবনে কুজম্যানের সাথে রান্না করাঃ আজজাল নং 90, 68, এবং 118 এ রান্নাঘরের চিত্র" প্যাসিফিক কোস্ট কনফারেন্সের ফিলোলজিক্যাল অ্যাসোসিয়েশন. পোর্টল্যান্ড, 13 নভেম্বর 1988.
* আর্টিফারা, নং 1, (লুগলিও-ডিসেম্বর 2002), সেশন অ্যাডেন্ডা নেটফ্লিক্সের সিরিজে শিল্পকলার সৌন্দর্য / শিল্পকলার সৌন্দর্য, শিল্পকলা এবং বিশেষ প্রভাবগুলি আপনার জন্য ব্যবহার করা হয় ! .
* একটি মধ্যপ্রাচ্য স্টাডিজ অ্যাসোসিয়েশন সম্মেলন আঙ্করেজ, আলাস্কা অনুষ্ঠিত হয়, 2003.
* এম. থ হাউটস্মা, *ইসলামের প্রথম এনসাইক্লোপিডিয়া: 1913-1936* ইসলামের প্রথম এনসাইক্লোপিডিয়া: 1913-1936 (36-09-2011 পুনরুদ্ধার করা হয়েছে)
* "ক্যানসিওনেরো ডি অ্যাবেঙ্গুজমান" *এনসাইক্লোপিডিয়া জিইআর* (স্প্যানিশ ভাষায়) http://www.canalsocial.net/GER/ficha_GER.asp?id=9164&cat=literatura 

## বহিঃসংযোগ
তথ্সূত্র

* ''লে ডিভান ডি ' ইবন গুজম্যান''

কর্তৃপক্ষ নিয়ন্ত্রণকবি ইবনে কুযমান রহ;

বিষয়শ্রেণী:আন্দালুসের কবি
বিষয়শ্রেণী:১১৬০-এ মৃত্যু
বিষয়শ্রেণী:১০৮৭-এ জন্ম
সরিতা গায়কওয়াড়

**সরিতাবেন লক্ষ্মণভাই গায়কওয়াড়** (জন্ম ১লা জুন ১৯৯৪, গুজরাটের ডাংগ জেলা) হলেন একজন ভারতীয় স্প্রিন্টার। তিনি ৪০০ মিটার দৌড় এবং  ৪ × ৪০০ মিটার হার্ডলস দৌড়ে (বাধা দৌড়) বিশেষজ্ঞ। তিনি ভারতীয় মহিলাদের ৪ × ৪০০ মিটার রিলে দলের অংশ ছিলেন, এই দলটি ২০১৮ এশিয়ান গেমসে স্বর্ণপদক জিতেছিল।

তিনি "ডাংগ এক্সপ্রেস" বা "ডাংগের সোনার মেয়ে" নামে পরিচিত। গুজরাট সরকার তাঁকে গুজরাট রাজ্য পোষণ অভিযানের ব্র্যান্ড অ্যাম্বাসাডর হিসেবে বেছে নিয়েছেন।

## প্রাথমিক জীবন
গায়কওয়াড় ১৯৯৪ সালের ১লা জুন গুজরাটের ডাংগ জেলার খারাদি আম্বা গ্রামে একটি উপজাতি পরিবারে জন্মগ্রহণ করেন। তাঁর বাবা লক্ষ্মণভাই এবং মা রেমুবেন খেতমজুর হিসেবে কাজ করেছেন। তিনি ২০১০ সাল পর্যন্ত জাতীয় স্তরের খো খো প্রতিযোগিতায় নিজের রাজ্যের প্রতিনিধিত্ব করেছিলেন। এরপর তিনি স্প্রিন্টার হিসেবে নিজেকে পরিবর্তন করেন। বর্তমানে, তিনি আয়কর কর্মকর্তা হিসেবে কাজ করছেন।

## কর্মজীবন
গায়কওয়াড় অস্ট্রেলিয়ায় ২০১৮ কমনওয়েলথ গেমসের জন্য ভারতীয় মহিলাদের ৪ × ৪০০ মিটার রিলে দলে নির্বাচিত হয়েছিলেন। এইভাবে তিনি রাজ্যের প্রথম ট্র্যাক অ্যান্ড ফিল্ড অ্যাথলিট হয়েছিলেন, যিনি কমনওয়েলথ গেমসের জন্য নির্বাচিত হয়েছেন৷ দলটি ফাইনালে ৩:৩৩.৬১ সময় নিয়ে সপ্তম স্থানে এসেছিল। তারপরে তিনি ২০১৮ এশিয়ান গেমসের জন্য মহিলাদের ৪ × ৪০০ মিটার রিলে দলে নির্বাচিত হন। গায়কওয়াড়, মাচেত্রিরা রাজু পুভাম্মা, হিমা দাস এবং ভি কে বিস্ময় ফাইনালে ৩:২৮.৭২ মিনিট সময় করে স্বর্ণপদক জিতেছিলেন।
## তথ্যসূত্র

বিষয়শ্রেণী:গুজরাতের নারী ক্রীড়াবিদ
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতীয় নারী স্প্রিন্টার
বিষয়শ্রেণী:ডাংগ জেলার ব্যক্তি
বিষয়শ্রেণী:গুজরাতের মল্লক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:২১শ শতাব্দীর ভারতীয় নারী ক্রীড়াবিদ
ধুনট সরকারি নইম উদ্দিন পাইলট মডেল উচ্চ বিদ্যালয়

**ধুনট সরকারি নইম উদ্দিন পাইলট মডেল উচ্চ বিদ্যালয়** বাংলাদেশের বগুড়া জেলার ধুনট উপজেলায় অবস্থিত একটি মাধ্যমিক বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।

## ইতিহাস
১৯১২ সালে বতর্মান স্থানে প্রাথমিক ভাবে ধুনট সরকারি নইম উদ্দিন পাইলট মডেল উচ্চ বিদ্যালয়ের গোড়াপত্তন হয়। স্থানীয় গিরিশচন্দ্র সরকার প্রতিষ্ঠাতা শিক্ষক হিসেবে বিদ্যালয়টি প্রতিষ্ঠায় অগ্রণী ভূমিকা রাখেন। ধুনট সরকার পাড়ার কয়েকজন ব্যক্তি ও আরো স্থানীয় ব্যক্তিদের মাধ্যমে সদরপাড়ার বাবু ‍যুধিষ্ঠির সাহার সহযোগিতায় বিদ্যালয়টি এগিয়ে যায়।

## নামকরণ
বিদ্যালয়টি ১৯১২ সালে মডেল ফ্রি প্রাইমারি, এম-ই (মিডিল ইংলিশ) স্কুল নামে প্রতিষ্ঠিত হয়। ধুনট ডাক বাংলায় এম.এল.এ জনাব রজিব উদ্দিন বগুড়া- এর সভাপতিত্বে ১৯৪১ সালে ১৭ই জানুয়ারি তৎকালিন এম-ই বিদ্যালয়কে এইচ-ই নাম করণের সিদ্ধান্ত হয়। যাকে ধুনট উচ্চ ইংরেজি বিদ্যালয় নামে অভিহিত করা হয়।

মাটিকোড়া এর স্থানীয় সমাজ সেবক নঈম উদ্দিন তালুকদার প্রায় তিন একর ২০ শতাংশ পরিমান জমি ও নগদ দুই হাজার টাকা দান করে, যা বিদ্যালয়ের ভৌত অবকাঠামো তৈরিতে ব্যবহার করা হয়। ১৫ জানুয়ারি, ১৯৪৪ সালে বিদ্যালয়টি কলিকাতা বিশ্ববিদ্যালয় থেকে উচ্চ শিক্ষার জন্য অনুমতি পায়।

## একাডেমিক কার্যক্রম
৬ষ্ঠ শ্রেণি থেকে ১০ম শ্রেণি পর্যন্ত।

## তথ্যসূত্র

বিষয়শ্রেণী:বগুড়া জেলার শিক্ষাপ্রতিষ্ঠান
বিষয়শ্রেণী:বগুড়া জেলার বিদ্যালয়
বিষয়শ্রেণী:১৯৪১-এ প্রতিষ্ঠিত শিক্ষাপ্রতিষ্ঠান
২০২৩ ইন্ডিয়ান প্রিমিয়ার লিগ কর্মকর্তা পরিবর্তনের তালিকা

এটি ২০২৩ ইন্ডিয়ান প্রিমিয়ার লিগ-এর কর্মকর্মা পরিবর্তনের একটি তালিকা।

## অবসর

## নিলাম-পূর্ব
বিসিসিআই নিলামের পূর্বে ১৫ নভেম্বর ২০২২ ভারতীয় সময় বিকাল ৫ ঘটিকা পর্যন্ত সকল অমুক্ত ও অবমুক্ত খেলোয়াড়দের তালিকা আহ্বান করে।

### বদলী

### অবমুক্ত খেলোয়াড়

: **REP**: যে সকল খেলোয়াড়রা ২০২২ নিলামে অবিক্রিত ছিলেন কিন্তু পরবর্তীতে বদলী খেলোয়াড় হিসাবে চুক্তিবদ্ধ হন।

### অ-পরিবর্তিত খেলোয়াড়
দলগুলো তাদের অপরিবর্তিত খেলোয়াড়দের তালিকা ১৫ নভেম্বর ২০২২ তারিখে ঘোষণা করে।

### সারাংশ

## নিলাম
আইপিএল ২০২৩ এর নিলামটি অনুষ্ঠিত হয় ২৩ ডিসেম্বর ২০২২ তারিখে কোচিতে। ২৭৩ জন ভারতীয় এবং ১৩২ জন বিদেশী খেলোয়াড় সহ মোট ৪০৫ জন খেলোয়াড় উপলব্ধ ছিল নিলামের জন্য। ১০টি দলের জন্য মোট ৮৭জন খেলোয়াড়ের ফাকা জায়গা ছিল। প্রথম তিনজন ভারতীয় অবমুক্ত খেলোয়াড় ছিলেন মায়াঙ্ক আগরওয়াল, অজিঙ্কা রাহানে ও ইশান্ত শর্মা। প্রথম তিনজন বিদেশী অবমুক্ত খেলোয়াড় ছিলেন হ্যারি ব্রুক, জো রুট এবং রাইলি রুশো। যদিও ধারণা করা হয়েছিল যে, বেন স্টোকস প্রধান আকর্ষণ হিসাবে থাকবে। ] কিন্তু নিলাম অনুষ্ঠানে সর্বাধিক বিড করা হয়েছিল স্যাম কারেন এর জন্য, যাকে পাঞ্জাব কিংস ১৮৫০ লাখ রুপির বিনিময়ে ক্রয় করে।

### বিক্রিত খেলোয়াড়

### প্রত্যাহারকৃত খেলোয়াড়

### সহায়ক কর্মীদের পরিবর্তন

## তথ্যসূত্র

বিষয়শ্রেণী:২০২৩-এ ভারতীয় ক্রিকেট
বিষয়শ্রেণী:২০২৩ ইন্ডিয়ান প্রিমিয়ার লিগ
ওইলাট্টম

থাম্ব|ঐইলাত্তম
**ওইলাট্টম** একটি তামিল শব্দ যার আক্ষরিক অর্থ হল, *ডান্স অফ গ্রেস* অর্থাৎ **লাবণ্যময় নৃত্য**। **ওইলাট্টম** দক্ষিণ ভারতের তামিলনাড়ু অঞ্চলের মাদুরাই অঞ্চলে উদ্ভূত একটি লোক নৃত্যশৈলী। কিংবদন্তি এবং লোককথা অনুসারে তামিলনাডুর দক্ষিণ অঞ্চলে এর উৎপত্তি এবং প্রাথমিকভাবে মাদুরাই জেলা, তিরুনেলভেলি জেলা এবং তিরুচিরাপল্লী জেলায় এই লোক নৃত্যশৈলীর বহুল প্রচার হয়। এটি তামিলনাড়ু এবং দক্ষিণ ভারতের ঐতিহ্যবাহী লোক নৃত্যশৈলীর মধ্যে ওইলাট্টম অন্যতম। এটি প্রধানত একটি দলগত নৃত্য অর্থাৎ এই নৃত্য পরিবেশনায় একের অধিক নৃত্যশিল্পীর প্রয়োজন হয়। ওইলাট্টম নৃত্যশৈলী প্রধানত পুরুষত্বের প্রতীক এবং পুরাকালে এই নৃত্যে নারীরা অংশগ্রহণ করতেন না। কিন্তু বিগত প্রায় দশ বছর থেকে নারীরাও এই নৃত্য পরিবেশনায় অংশগ্রহণ করছে।

## নৃত্য পরিবেশনা
ওইলাট্টম নৃত্য এক পুরুষপ্রধান নৃত্যশৈলী এবং প্রধানত পুরুষ নৃত্যকারদের দ্বারাই পরিবেশিত হয়। প্রধানত গ্রামের কোন উৎসবে বা আনন্দ অনুষ্ঠানে ওইলাট্টম নৃত্য পরিবেশিত হয়। ফসল কাটার পর পাখির হাত থেকে শস্য রক্ষা করতে এই নৃত্য পরিবেশনা হয়। নৃত্যে অংশগ্রহণকারী পুরুষ নৃত্যশিল্পীরা সারিবদ্ধভাবে একটি লাইনে দাঁড়ায়। তাদের প্রত্যেকের হাতে থাকে একটি বা দুটি করে রুমাল এবং তাদের পায়ে ঘুঙ্গুর বাঁধা থাকে। সেই রুমাল সহযোগে বাদ্যযন্ত্রের তালে তালে ছন্দময় পদক্ষেপনের মাধ্যমে তারা তাদের নৃত্য পরিবেশনা করে। এই নৃত্যে সঙ্গত করার জন্য *থাভিল* নামক এক বিশেষ বাদ্যযন্ত্রের ব্যবহার করা হয়। ওইলাট্টম নৃত্যশৈলীর রঙিন পোশাক, রুমালের ব্যবহার এবং নৃত্যশৈলী একে এক স্বতন্ত্র রূপ দিয়েছে।

## পরিচিতি
তামিল বিশ্ববিদ্যালয় মূলধারার চিহ্নিত লোকশিল্পগুলির মধ্যে ওইলাট্টম নৃত্য -কে বিশেষ স্থান দিয়েছে।

## তথ্যসূত্র

বিষয়শ্রেণী:তামিল লোকনৃত্য
বিষয়শ্রেণী:ভারতীয় লোকনৃত্য